असमिया फिल्मो की चर्चित अभिनेत्री ख्याति की ख्याति आगामी २१ अगस्त से भोजपुरिया फिल्म जगत में गूंजने वाली है , क्योंकि ख्याति की पहली भोजपुरी फिल्म लेके आजा बैंड बाजा ये पवन राजा इसी दिन बिहार में रिलीज़ हो रही है।
क्रिस्प एक्जींप प्राइवेट लिमिटेड के बैनर तले निर्मित इस फिल्म के निर्देशक हैं दिनेश यादव जबकि सह निर्माता है मनोज सिंह टाइगर। फिल्म में सुपर स्टार पवन सिंह और असमिया फिल्म जगत की नामी अभिनेत्री ख्याति मुख्य भूमिका में हैं जबकि उनका साथ दे रहे हैं संजय पांडे, सीमा सिंह, मनोज टाईगर, अनुप अरोड़ा, दिलीप सिंहा, करण पांडे, विनोद मिश्रा, सोनिया मिश्रा, अनुप अरोड़ा, रुपा सिंह, दीपू सिंह चौहान, उत्तम मिश्रा, सनी सिंह, दिनेश यादव और संभावना सेठ । लेके आजा बैंड बाजा ए पवन राजा का संगीत दिया हैं मधुकर आनंद ने जबकि फिल्म के लेखक हैं मनोज टाईगर। गीतकार हैं प्यारे लाल यादव, अरविन्द तिवारी, जाहिद अख्तर और आर आर पंकज। फिल्म के प्रचारक है उदय भगत और रंजन सिन्हा। इस फिल्म से भोजपुरी फिल्म जगत में कदम रख रही ख्याति ने फिल्म के विषयवस्तु और अपनी भूमिका की तारीफ़ करते हुए कहा की पारिवारिक पृष्ठभूमि पर बनी इस फिल्म में मनोरंजन का हर रंग है। दर्शको को इमोशन , एक्शन , रोमांस और गीत संगीत का जबरदस्त तड़का इस फिल्म में मिलेगा। लेके आजा बैंड बाजा के बाद ख्याति की अगली फिल्म बलमुआ तोहरे खातिर भी सितम्बर में प्रदर्शित होगी।
awa_Deva bho_Deva